Tirsdag blev der for første gang afholdt Ældre Olympiade på Lundgaard Plejehjem i Vrå.

Omkring 50 ældre dystede tirsdag formiddag i otte forskellige discipliner til Ældre Olympiade i Vrå. Der blev dystet i blandt andet støvlekast, kartoffelslagning og cykelløb på tomands-cykler. - Det er nogle stolte atleter vi har i dag, og jeg er overrasket over, at der er så mange, der deltager, siger sosu-assistent Kurt Taagaard, som står bag olympiaden. Olympiaden var arrangeret af medarbejdere på plejehjemmet i samarbejde med en række frivillige.